
Orao iz Lagaša, posvećen životu Enanatuma I. Danas se nalazi u 
British Museum u Londonu. 


Ne postoji u pisanoj ljudskoj povijesti riječi koja se više koristila u 
različitim konceptima, epohama, idejnim, ideološkim, 
svjetonazorskim porukama, religijama 1 vjerama, u nadanjima i u 
propaganda, u istinskim potrebama i u manipulacijama, pjesmama, 
utopijama, ciljevima, projektima od riječi “sloboda”. Ova je riječ 
bila na usnama i zapisima i potčinjenih, i sužnjih i robova, ali 
ujedno i gospodara, i privilegiranih i povlaštenih, naravno u 
različitim kontekstima i interesima. Njome su se služili i oni koji su 
težili boljoj, pravednijoj i progresivnijoj sutrašnjici 1 oni koji bi je 
zloupotrebljavali ili je koristili kao koprenu za svoje nedopoštine. 
Šta je to sloboda?, dokle ona ide, šta sa njom želimo, šta čemo sa 
njom ostvariti, postoji li uostalom sloboda kao apsolutna kategorija, 
ili je i u ona samo relativna vrijednost zavisna od povijesnog 
konteksta vremena, prostora i okolnosti. Dokle idu dosezi slobode, i 
u kojim sve pravima, posebno ako se živi u nekim okvirima 
zajedničkog i općeg. Je li možda najbolja ona sloboda u kojoj je ona 
uvezana sa odgovornosti i u kojoj je nečija sloboda ograničena 
samo sa neugrožavanjem neke druge slobode. 


A ta riječ : “sloboda” i težnja za njom i borba za nju se pronalazi na 
samom osvitu naše civilizacije, u toj sumerskoj, mesopotamijskoj 
kolijevci. Najraniji poznat zapis u ljudskoj pisanoj historiji sa 
spomenom riječi “sloboda” u kontekstu oslobađanja od zloupotreba 
moćnika i njima odgovarajućeg sustava star je skoro 4500 godina i 
potiće iz sumerske države Lagaša i ključni je ideološki segment 
suštinskih reformi kralja Urukagine. 





Karta Mesopotamijske civilizacije 


Lagaš (-$- DTH) ili Šipurla je bio drevna država u južnoj 
Mesopotamiji. Pored istoimene prijestolnice i najmnogoljudnije 
grada, ' unutar države Lagaš su se i nalazili i drevni gradovi Girsu, 


Nina,’ Uruazaga i Erim. Sama država je zauzimala prostor između 
1500 i 2000 km2. 


! Moderni lokalitet Al Hiba, oko 22 km istočno od modernog južnoiračkog grada Ash 
Shatrah. 
; Moderni lokalitet Telloh, nekih 25 km sjeverozapadno od prijestolnice Lagaša. 


3 Moderni lokelitet Surghul, nekih 10 km od prijestolnice Lagaša. 


100 





f2008 BJIEKESSLERI 


Karta sumerskog svijeta u III. milenijumu p. n. e. 


Pisana politička historija Lagaša započinje u III. milenijumu stare ere. 
Na osnovi samo jednog, šturog pisanog nalaza pretpostavlja se da je 


najraniji do danas poznati historijski vladar (sa titulom “lugal” 3>)“ 


lagaške države bio Enhengal (E mb EH), koji je možda vladao oko 
2570. god. p. n. e. Sljedeći poznati vladar Lagaša je bio Lugalšaengur 


(Ss AE) koji je nosio titulu ensi i bio potčinjen kralju (lugalu) 
Mesilimu (} <5)) iz Kiša. O njemu se malo zna. 


4 U bukvalnom prijevodu znači : „veliki čovjek“. Pored termina „lugal“, Sumerci su za 


vladare svojih država koristili i druge termine kao što su „en“ i „ensi“ (+ QITI, “gospodar 
oranice"), koji su moguće više inklinirali prema svećeničkim i religijskim dužnostima i 
vlastima, i smatrani predstavnicima na zemlji boga — patrona određene države (npr. Lagaša) 
koji bi nosio i titulu „lugal“. Pretpostavlja se i da je titula „ensi“ bila u podložnom, 
subordiniranom odnosu prema tituli „lugal“, bar za kasnije periode sumerske i mesopotamijske 
historije. 


Lagaš je imao kronični granični problem sa sumerskom državom 
Umma, ponajviše radi irigacionog kanala koji je prolazio kroz plodnu 
ravnicu Gu — Edin. U rješavanje ovog spora se uključio Mesilim, koji 
je kao arbiter postavio međaše između lagaškog posjeda i ummanskog 
posjeda. Po svemu sudeći, ova arbitraža nije išla u korist Umme, jer je 
Ush, kasniji kralj Umme, naredio da se uništi Mesilimov međaš. Plato 
Gu — Edin je bio sporno područje između Lagaša i Umme u jednom 
dugom periodu. 

Politička historija Lagaša poprima jasnije konture i prepoznatljivija je 
sa Prvom dinastijom i njenim  rodonačelnikom Urnanšeom 


(IHX =A) koji je vladao oko 2500. god. p. n. e. Sa Prvom 
dinastijom, Lagaš se u razvio u moćnu i bitnu sumersku državu sa 
vladarima — kraljevima koji se više nisu nalazili pod patronatom nekih 
drugih vladara. Kraljevi Prve dinastije su nosily titulu ensi. Urnanše je 
vodio mnogobrojne javne građevinske i infrastrukturne radove, 
ponajviše kanale i hramove. Razvijao je trgovačke veze. Urnanše je 
uspješno predvodio i Lagaš u ratu sa susjednom sumerskom državom 


Ummom. Njega je naslijedio sin Akrugal (1% El), koji je vladao cc 
2464 — cc 2455. god. p. n. e. Za vrijeme svoje kratke vladavine, 


Akrugal je nastavio politiku svoga oca, sa javnim radovima i 
gradnjama, ali je u ratu sa Ummom bio izgleda poražen. 


Votivni reljef Urnanše, 
podijeljen na dvije scene. U 
gornjoj sceni Urnanše je 
prikazan kako na svojoj glavi 
nosi korpu napunjenu ciglama 
(čime se simbolizira kao 
graditelj). Na donjoj sceni 
Urnanše je prikazan kako sjedi. 
Na obje scene je prikazan sa 
lagaškim dostojanstvenicima, 
suprugom i sedmoricom svojih 
sinova. Reljef se danas nalazi u 
muzeju Louvre u Parizu. 





Akrugala je naslijedio sin Eanatum (ĦĦ #6 =J), koji je pretvorio 
Lagaš u dominantnu političku, vojnu i kulturnu silu tadašnjeg Sumera, 
Mesopotamije i okruženja. Najvažnija i najveće njegova pobjeda je 
bila nad Ushom, kraljem Umme koja je komemorirana na “Steli 
Jastreba" i “Međašu Entemene". Enakalle, nasljednik Usha, je morao 
sklopiti mir sa Eanatumom, po kojem je postavljena granična linija na 
osnovi Mesilimove arbitraže, plato Gu-Edin je potpao pod Lagaš, 
Umma je bila prisiljena na subordinirani položaj prema Lagašu i 
morala je plaćati danak u žitu. Eanatum je nametnuno lagašku 
hegemoniju i nad drugim sumerskim državama (kao što je Ur), 
pobijedio Elam i zauzeo niz drugih gradova na istočnom 
pravcu,pobijedio Kiš (čiji je postao kralj), Akshak 1 Mari u srednjem 
toku Eufrata. 





Zapis na kojem se opisuju pobjede Eanatuma nad zemljama Elam, Urua, Umma i Ur, 
kao i konstrukcija bunara ispred hrama Ningirsa. Danas se nalazi u muzeju Louvre u 
Parizu. 





Međaš Entemene. Danas se nalazi u muzeju 
Louvre u Parizu. 


Međutim, hegemonija koju je nametnuo Eanatum je bila kratkotrajna, i 
već u toku njegovog života izbijale su pobune. A nakon Eanatumove 
smrti Kiš je povratio nezavisnost, a i Umma je odbacila dominaciju 


Lagaša. Enanatum I. (-HAKx& =J), brat i nasljednik Eanatuma, je 
morao ponovo voditi rat protiv Umme i njenog kralja Ur-Lumme. 
Nakon nekoliko bitaka, Ur-Lumma je poražen, ali je njegov nasljednik 
Ili nastavio rat protiv Lagaša. Dominacija Lagaša u Sumeru je 


povraćena za vrijeme Entemene (-RQIhH»&), sina i nasljednika 
Enanatuma I., koji je vladao 29 godina na kraju XXV. i početkom 
XXIV. st. p. n. e. Zahvaljujući sklopljenom savezu sa 
Lugalkinišeduduom, kraljem Uruka, Entemena je konačno porazio 
Ummu i njenog kralja Ila. Entemena je isto nastavio sa obnavljanjem i 
gradnjom javnih objekata, kanala i hramova. 





Statua Entemene. Danas se nalazi u 
Bagdadskom muzeju. 


Lagaška država je bila, za tadašnji povijesni kontekst, dobro ustrojena 
tvorevina sa sposobnom vojskom, pa je vodila i uspješne ratove sa 
drugim sumerskim državama i istočnim elamitskim susjedima. Lagaš 
je poznat i po vrijednim umjetničkim djelima kao što su “Stela 
Jastreba" i “Velika srebrna vaza ukrašena sa svetom, mitskom 
životinjom Anzu.” 





“Stela Jastreba”, monument posvećen pobjedi lagaškog kralja Eannatuma nad Ushom, 
kraljem sumerske države Umma. Danas se nalazi u muzeju Louvre u Parizu. 


*Anzu (# Ko Æ) se prikazuje kao velika ptica sa glavom lava. 

Srebrna vaza iz vremena lagaškog kralja Entemene. Danas se nalazi u muzeju 
Louvre u Parizu. 

Votivni bas-reljef Dudua, svećenika boga Ningirsa iz vremena lagaškog kralja 
Entemene. Na vrhu je prikaz mitske životinje Anzu. Danas se nalazi u muzeju 
Louvre u Parizu. 


Kao 1 u slučaju ostalih sumerskih država, i Lagaš je bio pod 
dominirajućim utjecajem teokratije. Lagaški glavni hram je bio E- 
ninnu (“Kuća Pedesetorice"), posvećen bogu Ningirsu (“Gospodar 
Girsa”),f dok se u Girsu nalazio religiozni centar. Hram posvećen 
Ningirsu, zvani Bagara, se nalazio i u prijestolnici. 


*Ningirsu ili Ninurta je drevno mesopotamijsko božanstvo. U najranijim zapisima 
Ningirsu je božanstvo poljoprivrede i izlijećenja od bolesti i oslobađanja od moćnih 
zlih sila. Kasnije je postao i bog rata i ratnika, a smatran je i zaštitnikom zakona, 
lova i pisara. Smatran je sinom glavnog boga Enlila. Njegov kult se očuvao veoma 
dugo u mesopotamijskoj civilizaciji, posebno u vrijeme asirske dominacije od IX. do 
kraja VII. st. p. n. e. 

U lagaškom društvu, pa i u politici, znatan utjecaj su imali svećenici. 
Oni su vremenom postali moćna i bogata kasta, koja se sve više 
otuđivala od narodnih masa. U njihovim rukama naći se veći pojasevi 
plodne zemlje. Samodopadna svećenička kasta će se uskoro naći u 
oštrom kontrastu sa općim interesima lagaške države. 





Rekonstrukcija izgleda prijestolnice lagaške države. 


Entemenin sin Enanatum II. (4% 51) je bio posljednji kralj iz 
Prve (Urnanšine) dinastije Lagaša. Njegova, vjerojatno kratkotrajna, 
vladavina je okarakterisana slabljenjem moći koju je bio uspostavio 
njegov otac, te ponovnim jačanjem Umme i Kiša. Novi kralj Lagaša je 
postao Enentarzi (—H &e>] K "K&), vrhovni svećenik za boga Ningirsa. 
On je moguće vladao samo 4 godine, i za taj period je zabilježen 
pljačkaški upad Elamita koji je uspješno odbijen. Njega je naslijedio 
drugi svećenik po imenu Enlitarzi. Sa vladavinom vrhovnih svećenika 
započinje dekadens Lagaša. Posebno  korumpiranost, slabljenje 
struktura, sve izražajnije socijalno raslojavanje i bogaćenje manjine 
kao i pojave samovlasti i nepravednih postupanja prema stanovnicima 
Lagaša, posebno onim slabijim, dostižu vrhunac za vladavine 


Lugalande (J> #K H) kojeg je njegov otac, inače vrhovni svećenik 

Lagaša, postavio za kralja. Za Lugalande, utjecaj svećenika, posebno 
onih vrhovnih, postaje iznimno dominantan na sve sfere života Lagaša 
i njegovih stanovnika. Lugalanda je bio uvezan i sa krupnim 
zemljoposjednicima i općenito bogatašima, i to preko supruge 
Baranamtare, koja je bila kćerka krupnog zemljoposjednika koji je 
imao trvovačke veze sa kraljicom Adabe. Lugalanda se nije 
ustručavao ni od prisvajanja zemljišta, pa se tako nailazi na zapise po 
kojima je on konfiscirao oko 650 hektara zemljišta. 


Ekspanzivno razdoblje Prve, Urnanšine dinastije iz Lagaša je kao 
posljedicu imalo i usložnjavanje političkih, društvenih, ekonomskih, 
religijskih, i općekulturnih struktura. Uznapredovala je i tehnologija 
obrade zemlje i sredstava za proizvodnju, usavršavali su se zanati i 
metalurgija, trgovina je dobijala veći obujama i zamah, što je moralo 
voditi i kada novim načinima organizacije privrednih aktivnosti. Sve 
to, po svemu sudeći, nije pratila odgovarajuća regulativa koja bi 
kontrolirala i usmjeravala ove procese u pravom smjeru. Upravo radi 
toga, dolazi do poremećaja, a ne usavršavanja sustava. Takvo stanje 
naravno koriste jači, bogatiji, utjecajniji pojedinci uvezani u 
svećeničke, veleposjedničke 1 birokratske klike. Sve se više izdvajaju 
od ostatka puka, postaju samodopadni, da bi se iz toga brzo i lako 
pretvorili u samovlasne i pohlepne moćnike i uzurpatore. Oni su 
akumulirali i koncentrisali golema materijalna bogatstva, bilo u 
privatnom posjedu ili oko hramova koje su kontrolirali. Na kraju su 
prvosveštenici preuzeli na sebe i najvišu političku moć, oličenu u 
kraljevskom dostojanstvu. U zemlji je vladala samovolja, jer su 
bogataši i činovnici mogli nekažnjeno da pljačkaju i tlače puk, 
nerijetko uz primjenjivanje fizičkog nasilja kako bi došli do onoga što 
su željeli. Posljedica svega toga nije bilo samo sve izražajnije socijalno 
i društveno raslojavanje između manjine i većine, nego i 
produbljivanje eksploatacije radnih i proizvođačkih slojeva, što je opet 
moralo dovesti do zaoštravanja suprotnosti i protivrečnosti između 
različitih slojeva lagaškog stanovništva. I nakon devet godina 
vladavine Lugalande, sazreli su uvjeti da se nešto uradi i zaustavi 
nepravda i loša uprava. 

U prvoj polovini XXIV. st. p. n. e. kraljevsku vlast u Lagašu je 
preuzeo Urukagina (H83 øV), legitimizirajući taj čin 
tvrdnjom da ga je božanstvo postavilo na tu poziciju nakon 
svrgavanja korumpiranog prethodnika Lugalande. Za sada je još 
uvijek nepoznato na koji način je Urukagina preuzeo kraljevsku 
vlast. Da li se desio neki nasilni prevrat uslijed kojeg je Lugalanda 
bio prinuđen da prepusti kraljevsku vlast Urukagini ili je ipak bio 
riječ o nekom mirnijim aranžmanu prijenosa vlast, ostaje još uvijek 
skriveno u povijesti. Ono što bi se moglo pretpostaviti jeste da 
Urukagina nije bio kraljevskog ili visokosvećeničkog porijekla, jer 
se to nigdje ne spominje na do danas poznatim lagaškim natpisima. 
Na osnovi otkrivenih zapisa, Urukagina je svoju vladavinu posvetio 
uklanjanju ili ispravljanju onoga što su njegovi predšasnici činili, 
bori protiv korupcije, nepravde, ugnjetavanja i izrabljivanja, 
fizičkog nasilja nad slabijim 1 siromašnijim i u skladu sa tim 
zakonskom reguliranju socijalnih i ekonomskih odnosa u Lagašu, a 
sve u cilju izgradnje pravednijeg političkog sustava. Pored 
pozivanja na božansku legitimaciju vladavine nad Lagašem : 
“Ningirsu, vojnik Enlila, darovao je Urukagini kraljevstvo nad 
Lagašem i vlast nad deset sara“ ljudi", Urukagina se oslanjao i na 
podršku širokih masa, naročito članova seoskih zadruga i općina. 
Vjerojatno je upravo osjećaj snažne podrške doprinio tome da je 
Urukagine druge godine titulu ensi, koju su nosili raniji vladari 
Lagaša, zamijenio sa višom titulom lugal. 


Glavna intencija politike Urukagine je bilo ograničavanje moći, 
utjecaja i bogatstava svećenstva, krupnih zemljoposjednika i 
uvećane 1 osiljene birokratije koji su u prethodnim periodima 
ojačali i postajali nedogovorno svemoćni i bahati u ophođenju i 
odnosu prema puku. Njegove reformske mjere su zahvatale jedan 
širok spektar aktivnosti protiv lihvarenja, opterećujućih kontrola, 
gladi, krađa, ubistava i zaplenjivanja ili obične otimačine nećije 
imovine ili čak i osobe (u vidu dužničkog ropstva). 


710 sara = 36 000 ljudi. 

Urukagina je ukinuo neke poreze, kao što su bili oni za razvod i 
vjeridbu (ili brak). Urukagina je donio i odluke o oslobađanju siročadi 
i udovica od poreza, čime je značajno olakšao njihovu poziciju u 
patrijahalnom društvu kojim domiraju odrasli muškarci. Sam 
Urukagina je povodom ove mjere dao da se zapiše "Udovica 1 siroče 
više nisu bili u milosti silnika". Posebnu pažnju je posvetio 
iskorijenjivanju prakse koju su silnici ili bar pretpostavljeni (kao 
činovnici i predradnici) primjenjivali nad običnim stanovnicima ako bi 
se ovi odbijali, bilo iz prkosa bilo iz stvarne nemogučnosti, da se 
povinuju njihovim željama. 


U duboko religioznom društvu, kao što je bilo ono sumersko, sa 
preciznim kultnim radnjama i potrebama, kraljeva odluka po kojoj je 
državu obavezao na plaćanje pogrebnih troškova, ukjučujući i one sa 
ritualnim objedom i libacijama koji osiguravaju “putovanje umrlog u 
podzemni svijet" je imala golemu bitnost. Time je omogučio 
ravnopravan tretman podanicima i u metafizičkom svijetu, za koji je 
većina stanovnika Lagaša sigurno vjerovala da postoji. Do tada su se 
bogataši od ostatka puka izdvajali i po svojim raskošnim pogrebima, 
koji bi kao omogučavali i bolje i sigurnije mjesto u tom “drugom, 
vječnom životu”. Precizno su bili određeni iznosi onoga što se može i 
smije utrošiti prilikom pogrebnih gozbi i libacija. Ovim je zaustavljeno 
prekomjerno rasipanje resursa na bespotrebne kultne radnje. Ujedno je 
time onemogučeno svećeničkoj kasti prekomjerno bogaćenje, jer su 
oni ranije zahtijevali za sebe visoke isplate za vršenje religijskih i 
kultnih obreda. Urukagina je ograničio moć svećeničke kaste i tako što 
je konfiscirao njihova “hramovska" zemljišta. 


Kako bi zaštitio puk od zloupotreba, prevara i izigravanja bogataša, 
moćnika i svećenika, Urukagina je donio i dekret kojim je 
obavezivao bogataše da moraju koristiti srebro kada kupuju od 
siromašnih, a ako ovaj ne želi nešto prodati, da ga moćnik ne smije 
prisiliti da to uradi. 

Fragment natpisa, iz četvrte godine Urukagine vladavine, sa izvještajem o obrocima 
ječma koji se mjesečno izdaju odraslima i djeci. Pronađen u Girsu. Danas se nalazi u 
British Museum u Londonu. 


Na osnovi fragmentarnih natpisa koji govore o Urukagininoj vladavini 
moglo bi se zaključiti da su njegove reforme uključivale 1 socijalnu 
politiku koja se zasnivala na tome da je država dodjeljivala određene 
količine namirnica i odraslim 1 djeci. 

Za vrijeme prethodnih kraljeva, uveliko se povećala upravljačka 
administracija koja se pretvorila u brojnu birokratsku kastu koja je 
izrabljivala radne i proizvođačke slojeve stanovništva. Upravljaći, 
činovnici i predradnici su ubirali visoke dažbine i takse na sve 
moguće prihode i aktivnosti stanovništva. Zbog svoje brojnosti i 
samovlasnog načina ponašanja birokratija je u znatnoj mjeri trošila i 
iscrpljivala resurse Lagaša. Zato je Urukagina smanjio i broj javnih 
dužnosnika, upravljaća, službenika, nadzornika, predradnika koji su 
dodatno opterećivali puk : “Od granične teritorije Ningirsa do mora, 
niko ne smije služiti kao službenik”. Uklonivši veliki dio, inače 
nepotrebnih, birokratskih i upravljačkih elemenata, Urukagina je 
omogučio ljudima da se slobodno bave svojim poslovima. 


Tolika je bila djelatnost Urukagine da se u okviru nje riječ 
"sloboda" ("ama-gig" = 44 ER®Ì ili “ama-ar-gij“= 3A IRI ERA), 
pojavljuje po prvi put u zabilježenoj historiji. Sama riječ je pored 
svoga osnovnog pojmovnog određenja, imala i niz drugih izvedenih 
značenja kao što su : “oslobođenje”, “oslobađanje od dugova i 
obaveza”, “restituciju osoba i imove u njihov prvobitni status? 
uključujući i oprost dugova, oslobađanje iz ropstva, od poreza ili 
kažnjavanja. Etimološko porijeklo sumerske riječi za “slobodu” 
dolazi od imenice riječi “ama"= “majka” i prezenta participa gi, = 
“vratiti se", “obnoviti”, pa bi tako sumerska riječ za “slobodu? 
potekla od složenice koja bi u bukvalnom značenju glasila 
“povratak majci". 


ŠOvaj podatak potvrđuje da je lagaška država imala izlaz na more. 

“Urukaginin konus" na kojem su zapisane neke od reformnih odluka. Danas se 
nalazi u muzeju Louvre u Parizu. 

Sumerska književnost je praktikovala i pohvalne pjesme posvećene 
pojedinim kraljevima, odnosno njihovim pojedinim postignućima. 
Pohvalna pjesma posvećena Urukagini tako govori o njegovim 
reformama koje oslobađaju narod od grubih zloupotreba moćnika koje 
su bile zavladale u Lagašu : 


“Od pamtivijeka, otkako je život počeo, onih dana, glavni lađar je 
prisvajao čamce, stočarski činovnik magarce, stočarski službenik ovce, 
a ribarski inspektor prisvajao je... Pastiri ovaca plaćali su dažbinu u 
srebru na račun bijelih ovaca, a mjernik, glavni pjevač - naricatelj, 
nadzornik, pivar i predradnici plaćali su dažbinu u srebru na račun 
mladih jaganjaca. . . To su bile stvari ranijih vremena! 


Kada je Ningirsu, Enlilov ratnik, dao kraljevstvo Lagaša Urukagini, 
odabravši ga među bezbroj ljudi, zamijenio je običaje prijašnjih 
vremena, izvršavajući naredbu koju mu je dao Ningirsu, njegov 
gospodar. 


Uklonio je glavnog lađara iz kontrole nad čamcima, maknuo je 
stočarskog službenika iz kontrole nad magarcima i ovcama, maknuo je 
sa kontrole inspektora za ribarstvo... 


Uklonio je nadzornika silosa iz kontrole nad porezima na žito prvaka 
svećenstva, uklonio je službenika odgovornog za plaćanje dažbina u 
srebru na bijele ovce i mlade jagnjadi, uklonio je službenika 
odgovornog za isporuku dažbina od upravitelja hrama u palati. 


Upravitelji više ne pljačkaju voćnjake siromašnih. Kad se šublugalu' 
rodi vrlo kvalitetni magarac, a njegov predradnik mu kaže: "Hoću da 
ga kupim od tebe"; bilo da mu dopusti da kupi to od njega i kaže mu 
"Plati mi cijenu koju hoću!", ili mu ne dozvoli da je kupi od njega, 
predradnik ne smije da udari na njega u ljutnji. 


Oni koji su dobijali zemlju od kraljeva u naknadu za svoj rad, neka vrsta sitnih 
zemljoposjednika. Bili su potčinjeni predradnicima. Nadzornik hrama je mogao uzeti 
njihovu stoku ili čak domove sa ili bez kompenzacije. U bukvalnom značenju šublugal je 
značio “rob od kralja". Pored šublugala, u Urukaginim natpisima i zakonima se spominje i 
sloj nazvan iginudu (doslovce “slijepac"), koji je bio na nižim hijerarhijskim socijalnim i 
društvenim ljestvicama nego šublugal. Iginudu je mogao da bude korišten kao najamni 
radnik od šublugala, npr. za navodnjavanje. Ove dvije skupine su se opet razlikovale od 
“siromaha” i dužnika koji su nastajali vjerojatno kao posljedica nemogučnosti da se ispune 
postavljene obaveze ili su to postajali u vidu kazne za krađu ili ubistvo. 

Kada je kuća velikaša u susjedstvu kuće šublugala, 1 velikaš mu kaže: 
"Hoću da je kupim od tebe"; bilo da mu dopusti da ga kupi od njega, 
rekavši mu: "Plati mi cijenu koju želim! Moja kuća je velika posuda - 
napuni je ječmom za mene!", ili mu ne dozvoljava da je kupi od njega, 
taj velikaš ne smije da ga udari u ljutnji. 


On je pročistio i otkazao obaveze za one ugovorne porodice, građane 
Lagaša koji žive kao dužnici zbog poreza na žito, plaćanja ječma, 
krađe ili ubistva. 


Urukagina je svečano obećao Ningirsuu da nikada neće potčiniti 
beskućnicu i udovicu moćnicima.” 


RAS 


Mime“ 





Fragment natpisa sa dijelom Urukaginih reformi. Danas se nalazi u Oriental Institute 
Museum, University of Chicago. 

u Ancient Orient Museum, Istanbul 


Zanimljiv je inače taj odnos prema ženama za vrijeme sedmogodinje 
vladavine Urukagine. Značajno je uvećano kraljevsko “Domaćinstvo 
žena" sa oko 50 osoba na čak 1500 osoba, a i ova institucija je 
preimenovana u “Domaćinstvo boginje Bau”. Ovoj državnoj 
instituciji, Urukagina je predao u vlasništvo prostrane zemljišne 
posjede koji su bili oduzeti od svećenstva. Za nadzornika ove sada 
moćne institucije postavljena je kraljica Šaša (ili Šagšag). Urukagina 
je na ovoj način vrlo vješto jednu raniju dvorsku instituciju iskoristio 
kako bi, formalno na njenoj osnovi, praktično stvorio novu, državnu 
instituciju koja bi postala glavni institucionalni aparat za realizaciju 
njegovih reformi, jer je u svojoj nadležnosti i u svome posjedu sada 
imala goleme pojaseve obradive zemlje oduzete od ranije elite. 
Preimenovanjem u domaćinstvo boginje Bau, Urukagina je ovoj bitnoj 
instituciji dao i božansku sankciju, zaštitu, zastor i opravdanje. A 
najbolji način da se ova institucija drži pod kontrolom jeste da se preda 
pod nadzor osobe od najvišeg povjerenja, a to je izgleda u 
Urukagininom slučaju bila njegova supruga. Uostalom, ranije 

Domaćinstvo žena" se uvijek nalazilo pod nadzorom i kontrolom 
kraljica (npr. ranije kraljice Baranamtare), pa je logično i 
“Domaćinstvo boginje Bau", koje se formalno temeljilo na 
“Domaćinstvu žena”, bilo pod kontrolom i nadzorom kraljice. Pa bi i 
to bilo bilo dobro opravdanje Urukagine zašto se njegova supruga 
nalazi na čelu sada moćne državne institucije. Naravno, moguće je i 
pretpostaviti da je Šaša bila samo formalno imenovana, dok je stvarni 
nadzor i kontrolu imao Urukagina. Ali, bez obzira da li kraljica bila 
faktički ili formalni nadzornik “Domaćinstva boginje Bau”, ona je 
nesumnjivo bila podržavalac reformi i političke djelatnosti svoga 
supruga. Druge godine kraljevanja, Šaša je predsjedavala nad 
raskošnom sahranom prethodne kraljice (1 nadzornice “Domaćinstvo 
žena“) Baranamtare. 


Međutim, na osnovi nekih, istina fragmentarnih, natpisa, moglo bi se 
pretpostaviti da je za vrijeme kraljevanja Urukagine ipak dolazilo i do 
degradacije društvenog položaja žene. Izgleda da je Urukagina 
zabranio običaj poliandrije, sa kaznom kamenovanja za žene koje bi 
imale više muškaraca u isto vrijeme. Moguće je da je Urukagina 
zabranio 1 običaj koji je u historiografiji 1 pučkoj kulturi poznat kao 
“pravo prve braćne noći" (ius primae noctis). Donesen je još jedan 
zakon, ali zbog fragmentarnosti natpisa nejasno zbog kojeg djela 
(možda zbog nepoštivanja u obraćanju muža), po kojem bi se žena 
okrutno kažnjavala tako što bi joj usta bila smrskana sa pečenom 
ciglom, koja treba da bude izložena na gradskoj kapiji. Za sada je 


Urukagina je zabranio i vojnim starješinama da vrše zloupotrebe i 
zlostavljanja vojnika, i da im nasilno oduzimaju njihovu imovinu. 
Urukagina je nadalje izdavao zakone koji su trebali osloboditi 
stanovnike Lagaša od opasnosti obmane, krađe žita i riznica, ubistava i 
provala. Urukagina stavlja sebi tako u posebnu zaslugu što je prekinuo 
sa zloupotrebama i ponovo uspostavio “stari poredak i staru pravdu". 


Urukagina nije zapostavio ni javne radove, posebno u obnovi i gradnji 
kanala i hramova. 


23 





Fragment natpisa Urukagine : “"On je iskopao (...) kanal do grada Nina. Na 
njegovom početku je izgradio Eninnu; na njegovom kraju je sagradio Esiraran." 
U gradu Nina se nalazio hram boginje Nanshe '“.Fragment natpisa danas se 
nalazi u muzeju Louvre u Parizu. 


Urukagina nije zaboravljao ni svoje obaveze kao vođe u ratovima, u 
onim stalnim graničnim konfliktima. Ali, za razliku od unutarnje 
politike, Urukagina se nije proslavio u vanjskoj politici. Prvo je 
njegova vojska poražena u sukobu sa Urukom, a sedme godine 


vladavine suočio se sa napadom Lugalzagisija (=h EM A& TI! 
vladao cc. 2358 — 2334. god. p. n. €.), kralja Umme. Lugalzagisijeva 
vojska je zauzela Lagaš, o čemu je sačuvan lament na natpisu : 


"Čovjek od Umme ... počinio je grijeh protiv Ningirsa... ... Uvrede 
nije bilo nikakve od Urukagine, kralja Girsua, ali što se tiče 
Lugalzagisija, kralja Umme, neka njegova boginja Nisaba učini mu da 


"Boginja Nanshe AK rm ) je bila slavljenja u himnama kao zaštitnik milosti, pravde, 


mudrosti, udovica, siročadi, ribarstva, proricanja, plodnosti, kao ona koja kažnjava ugnjetače, 
sudi zlonamjernicima, održava ispravne mjere, a posebno vodi računa o hramskim prihodima. 
Vladari Lagaša su odlazili u njen hram po savjete i odobrenje boginjino. 

neka nosi svoj grijeh na svom vratu". Po svemu sudeći osvajanje 
Lagaša od strane Lugalzagisijeve vojske je bilo iznimno brutalno i 
razarajuće. Ovaj lament — jadikovka je vjerojatno najraniji 
zabilježeni primjer onoga što je postalo karakteristični sumerski 
književni žanr. 

O sudbini Urukagine se ne zna ništa, ali je intrigantno da se na 
natpisu monumenta Maništusua (vladao cc 2270. — 2255. god. p. n. 
e.), trećeg vladara iz akadske dinastije i sina Sargona I. Velikog, 





Natpis sa lamentom o padu Lagaša. 

Uzroci Urukagininog poraza su bili u tome što on nije imao vremena 
da učvrsti svoje djelo, i pored privremenog procvata koji je doživjela 
lagaška država. Sa svojim djelovanjem, on je nesumnjivo protiv sebe 
okrenuo jedan dosta moćan sloj koji je onda bio indiferentan u odnosu 
na sudbinu Urukagine i Lagaša u novom ratu sa Ummo. Ne bi bilo 
nemoguće pomisliti da su neki od tih silnika i pomagali Lugalzagisiju, 
ako ne otvoreno i direktno, ono bar pasivizirajući se ili sabotirajući 
Urukaginu i sopstvenu državu. Jednostavno rečeno, Lagašu je bilo 
neophodno još vremena kako bi se mogao u potpunosti stabilizirati 
nakon ovakvih vrlo dubinskih i suštinskih, skoro revolucionarnih 
aktivnosti Urukagine. 

Lugalzagisi je pored Lagaša, zauzeo i Uruk, Kiš, Ur, Nipur i Larsa. 
Lugalzagisi je ujedinio Sumer, a za svoju prijestolnicu je izabrao 
Uruk. Moguće je da je vodio i uspješne pohode prema Sredozemnom 
moru. Međutim, Lugalzagisi nije dugo “uživao” kao kralj ujedinjenog 
Sumera, jer je doživio težak poraz u bitci kod Uruka od strane odlično 
opremljene i obučene vojske Sargona, kralja semitskog Akada. 
Lugalzagisi je bio zarobljen i dobio je više nego odgovarajuću kaznu 
za ono što je učinio Lagašu. Sargon I. nije se zadovoljio samo sa 
osvajanjem Sumere, nego je stvorio prvo, bar na osnovi dosadašnjih 
spoznaja, organizirano carstvo sa dinastijom na svijetu, koje se pružalo 
od Persijskog zaliva, duž mesopotamijskih rijeka do Sredozemnog 
mora, Male Azije i Levanta. 


Ali Urukaginino ime i pored toga nije zaboravljeno, nego je sjećanje 
na njega ostalo živo, nadahnjujući sve one koji se žele boriti za 
slobodu i pravdu, a protiv zloupotreba i silnika koje pokreće samo 
pohlepa. 

Životopis 


Salmedin Mesihović je rođen 5. IV. 1975. god., u Sarajevu gdje je 
završio osnovnu školu i gimnaziju. U akademskoj 1995/1996. god. 
upisuje studij historije na Filozofskom fakultetu Univerziteta u 
Sarajevu, na kojem je i diplomirao u oktobru 1999. god., na temu 
»Olasinačka kultura“. Od aprila 2000. god. zaposlen je na istom 
Odsjeku kao asistent. Poslijediplomski studij iz arheologije na 
Filozofskom fakultetu u Zagrebu upisao je krajem 2001. god., i 
magistrirao na temu «Problem kulturne i etničke zajednice Autarijata» 
7. VI. 2004. god. u Zagrebu. Naredne 2005. god. nastavio je 
školovanje na jednogodišnjem doktorskom studiju iz stare povijesti na 
Odsjeku za povijest Filozofskog fakulteta u Zagrebu. Doktorirao je na 
temi «Dezitijati: kulturna i narodnosno-politička zajednica u Iliriku i 
osvajanja Oktavijanova doba» 30. I. 2007. god. u Zagrebu. U martu 
2009. god. izabran je u zvanje docenta na oblast stari vijek na Odsjeku 
za historiju Filozofskog fakulteta, a u septembru 2013. god. je izabran 
u zvanje vanrednog profesora za istu oblast, a 2019. god. izabran je za 
redovnog profesora za istu oblast. Salmedin Mesihović je i duži 
vremenski period aktivan u društveno — političkom životu Bosne i 
Hercegovine. 


U dosadašnjem naučno - istraživačkom radu Salmedin Mesihović je 
objavio 41 naučni rad, kao i sljedeće knjige : 


1. ANTIQVI HOMINES BOSNAE. 

2. Revolucije stare Helade i Rimske Republike. 

3. Rimski vuk i ilirska zmija. Posljednja borba. 

4. Progresivizam. 

5. Popratna djela. Sabrani članci, opservacije, 34 komentara. 


6. Zemlje antičkog Ilirika prije i poslije Milanskog edikta, 
(koautorstvo). 


7. Historija Autarijata. 

8. PROCONSVLES, LEGATI ET PRAESIDES. Rimski namjesnici 
Ilirika, Gornjeg Ilirika i Dalmacije. 


9. Ilirike. 

10. ORBIS ROMANVS (Udžbenik za historiju klasične rimske 
civilizacije). 

11. Filipike. 

12. Historija Ilira, koautorstvo sa Amrom Šačić. 

13. Helenske apoikije u Italiji i Siciliji. 

14. Liberalna frakcija rimskog nobiliteta — Gaj Lelije i Scipion 
Emilijan -. 

15. Tito i mi — jučer, danas, sutra, koautorstvo. 


16. Drugo izdanje knjige “Tito i mi — jučer, danas, sutra”, 
koautorstvo . 


17. Helenske apoikije u Italiji i Siciliji", II (printano) izdanje. 


18. Liberalna frakcija rimskog nobiliteta — Gaj Lelije i Scipion 
Emilijan -, II (printano) izdanje. 


19. Geneza zla. Agrarna kriza : ekonomski 1 socijalni pad Republike. 


20. Hrestomatija. Origines. Izbor iz izvorne građe o nastanku rimskog 
svijeta. 


21. Bitka za Ilirik. 
22. Kraljevstvo pobunjenih robova. 


23. Epizoda iz povijesti montiranih sudskih i političkih procesa. 
Progon braće Publija i Lucija Kornelija Scipiona. 


24. Publije Mucije Skevola, jurista, historičar, revolucionar. 


25. Preci u nama. Genetičko blago Bosne i Hercegovine, Koautorstvo 
sa Damir Marjanović i Dragan Primorac. 

26. „CORNELIA AFRICANA MINOR, FILIA SCIPIONIS ET 
MATER GRACCHORVM. Prilog izučavanju revolucionarne uloge 
žena u politici klasične civilizacije. 


27. LEX SEMPRONIA AGRARIA. Prilog historiji revolucionarnog 
zakonodavstva. 


28. Kako se kalio revolucionar. 

29. Historijsko daleko zrcalo. 

30. Tajna drevnog svijeta : Paladij. 

31. Izvori o Troji, Ilionu, Wilusi. 

32. Prva dalmatinska i Druga dalmatinska kohorta. 
33.Rimljani : Život, naslijeđe, sjećanje. 

34. ORIGINES. Nastanak rimskog svijeta. 
35. Principat. Vlast prvog građanina. 

36. Dominat. Vlast gospodara. 

37. PRVA REPUBLIKA. 

38. Iliri. Postanci. 


39.Ratni zločini u teoriji i praksi antičkog perioda Hanibal, ratni 
zločinac!?. 


40. Atena i Pelazgi. 


41. Principes of civitates peregrinae in province Illyricum Superior/ 
Dalmatia - Princepsi peregrinskih civitates u provinciji Gornji Ilirik/ 
Dalmacije. 

42. Magični svijet Ilira — Historija zaboravljene civilizacije, 
Koautorstvo sa Amra Šačić Beča i Edin Veletovac. 


43. FONTES Izvori za historiju rimskog svijeta, Koautorstvo sa 
Dženana Kahriman i Fadil Hadžiabdić. 

